section_heading: Glazba i tekst
paragraph_text: right|thumb|"Future Lovers" kao pjesma koja je otvarala koncerte na [[Confessions Tour. Pjesma sadrži dijelove hita "I Feel Love" Donne Summer]] Album je uglazbljen kao set DJ-a u noćnom klubu. Glazba počinje lagano i sretno, zatim napreduje i postaje intenzivna s tekstovima o osobnim osjećajima tj. o "Confessions" (priznanjima). Madonna je rekla: "Ovo je smjer u kojem smo željeli ići. Željeli smo napraviti nešto što možete pustiti na zabavi ili u svom autu, gdje ne morate preskakati balade." Na album je uvela disko glazbu, a najpoznatiji primjer je ABBA-in ulomak u pjesmi "Hung Up". Koristila je dio iz pjesme "Gimme! Gimme! Gimme! (A Man After Midnight)", za čije je dopuuštenje osobno zvala Benny Anderssona i Björn Ulvaeusa, a oni su joj to dopustili. Madonna je bila drugi umjetnik u povjesti kojima je ABBA dopustila korištenje njihove glazbe. Korišteni su i dijelovi pjesama Pet Shop Boysa, Depeche Modea, i Daft Punka. Za drugu pjesmu s albuma "Get Together", Madonna kaže da je to prepravljeni hit "Holiday" (1983). Klupski dance utjecaj je dobio izražaj na trećoj pjesmi "Sorry". Album ima i pjesmu koja se zove "Forbidden Love", isto kao i pjesma s Madonninog šestog studijskog albuma Bedtime Stories, ali su pjesme različite. Ova sadrži elemente grupe Kraftwerk. Što se imena pjesama tiče, Madonna je rekla: "Napravila sam to namjerno, […] Ako ću već nekoga imitirati, onda ću samu sebe. Osjećam kao da sam zavijedila to pravo."